Radikalt Europa

Radikalt Europa var et nettverk av EU-tilhengere på sentrum–venstresiden i norsk politikk. Nettverket bestod av både organisasjoner og enkeltpersoner. Radikalt Europa var tilknyttet det europeiske nettverket Nytt Europa.

Radikalt Europa ble etablert som et nettverk i 2001 av EU-tilhengere innen SV og Arbeiderpartiet, deriblant Wenche Fossen, Sigurd Grytten og Petter Wold. Radikalt Europa ble konstituert som en forening i 2004. Da hadde EUs østutvidelse reaktualisert medlemskapsspørsmålet i den norske opinionen.

Radikalt Europa hadde en forløper i «Norske dialoggrupper for et radikalt Europa», som ble etablert i 1992 av Arbeiderparti- og SV-folk som savnet venstreperspektiver i debatten i forkant av folkeavstemningen om norsk EU-medlemskap. Wenche Fossen stod også bak et lignende initiativ, «Sosialister for EU», innen SV i 1994.

 Referanser 

Kategori:Norske politiske organisasjoner
Kategori:EU-politikk
Kategori:Etableringer i 2004